钦定古今图书集成/明伦汇编/氏族典/第499卷 > 《廖用贤尚友录》 > 窦融
## 钦定古今图书集成/明伦汇编/氏族典/第499卷 > 《廖用贤尚友录》 > 窦融

按《后汉书窦融传》，“融字周公，扶风平陵人。七世祖广国，孝文皇后之弟。高祖父以吏二千石自常山徙焉。
融以任侠为名，拜波水将军。莽败，降更始大司马赵
萌，萌荐为张掖属国都尉，将家属而西。既到，抚结雄
杰，酒泉太守梁统等与为厚善。及更始败，统等推融
行河西五郡大将军事。时光武即位，融遣长史刘钧”
奉书献马，授融为凉州牧，封安丰侯。及陇蜀平，诏融
奉事京师，拜冀州牧，迁大司空。弟友为城门校尉。及
友卒，融长子穆代友为城门校尉。显宗即位，以融从
兄子林为护羌校尉。永平二年，林以罪诛，帝下诏切
责融，融惶恐乞骸骨，诏令归第。卒，谥曰戴侯。